3. การประกอบธุรกิจของแต่ละสายผลิตภัณฑ์

3 ( 1 ) ลักษณะของผลิตภัณฑ์หรือบริการหลัก

บริษัทอิตาเลียนไทย ดีเวล๊อปเมนต์ จำกัด (มหาชน) ประกอบธุรกิจรับเหมาก่อสร้าง
ทั้งภายในและภายนอกประเทศ โดยมีผลงานการก่อสร้างตั้งแต่โครงการอาคารขนาดกลางประเภท
อาคารสำนักงาน โรงแรม จนถึงโครงการขนาดใหญ่ประเภทศูนย์การค้า ท่าอากาศยาน
นอกจากนี้ยังดำเนินการก่อสร้างโครงการสาธารณูปโภคต่าง ๆ ได้แก่ ถนน สะพาน ทางรถไฟ
ระบบ ทางด่วน รวมถึงโครงการวางท่อขนส่งน้ำมันและก๊าซ งานสร้างเขื่อนและโรงไฟฟ้า
ซึ่งต้องใช้ความชำนาญและเทคโนโลยีระดับสูง
โดยสรุปแล้วสามารถแบ่งประเภทการก่อสร้างออกเป็น 9 ประเภท ตามลักษณะงานดังนี้

1. งานก่อสร้างอาคารสำนักงาน อาคารชุด ตึกสูง และโรงแรม

2. งานก่อสร้างโรงงานอุตสาหกรรมขนาดใหญ่

3. งานวางท่อระบบขนส่ง

4. งานก่อสร้างทางหลวงแผ่นดิน ทางรถไฟ สะพาน และระบบทางด่วน

5. งานก่อสร้างสนามบิน ท่าเรือ และงานทางทะเล

6. งานสร้างเขื่อน อุโมงค์ และโรงงานผลิตกระแสไฟฟ้า

7. งานด้านการพัฒนาเหมืองแร่และถ่านหิน

8. งานด้านโครงสร้างเหล็ก

9. งานด้านระบบการสื่อสารและโทรคมนาคม

1. งานก่อสร้างอาคารสำนักงาน อาคารชุด ตึกสูง และโรงแรม ( Large–scale Building
Construction )

การก่อสร้างอาคารสูง, โรงแรมขนาดใหญ่, ศูนย์การค้า, โรงพยาบาล,
อาคารที่พักผู้โดยสารของท่าอากาศยาน,ศูนย์ประชุมนานาชาติ และมหาวิทยาลัยต่างๆ
ล้วนแต่เป็นผลงานอันน่าภาคภูมิใจ ที่บริษัทได้สามารถก่อสร้างจนแล้วเสร็จหลายๆโครงการ
ซึ่งแต่ละโครงการต้องอาศัยเทคโนโลยีสมัยใหม่และเทคนิคการก่อสร้างที่ทันสมัย
เพื่อให้บรรลุวัตถุประสงค์ที่ท้าทายความสามารถตามที่สถาปนิกและวิศวกรนักออกแบบชั้นนำได้สร้างจินตนาการอันล้ำเลิศต่อโครงสร้างเหล่านั้นโดยอาศัยทีมงานที่มีคุณภาพภายใต้การบริหารโครงการของทีมวิศวกรที่สูงด้วยประสบการณ์
เพื่อให้การปฏิบัติงานของบริษัทมีประสิทธิภาพยิ่งขึ้น ทางบริษัทจึงได้จัดส่วนสนับสนุนขึ้นภายในองค์กร
โดยจัดให้มีฝ่ายออกแบบทั่วไป, ฝ่ายออกแบบด้านสถาปัตยกรรม, โรงงานหล่อคอนกรีตสำเร็จรูป,
โรงงานประกอบโครงสร้างเหล็กที่อาศัยคอมพิวเตอร์ในการควบคุมการทำงาน
และจัดทีมงานผู้เชี่ยวชาญพร้อมอุปกรณ์พิเศษในการติดตั้ง
ซึ่งส่วนสนับสนุนนี้จะช่วยให้ก่อสร้างโครงการต่าง ๆ แล้วเสร็จอย่างมีประสิทธิผล

  -------------------------------------------------- --------------------
  โครงการในอดีต                                       มูลค่างาน ( ล้านบาท )

  1. หมู่บ้านนักกีฬาเอเชียนเกมส์ ครั้งที่ 13                    1,745

  2. ศูนย์การค้าซีคอนสแควร์                               1,585

  3. อาคารยิมเนเซี่ยม ( เอเชียนเกมส์ ครั้งที่ 13 )            1,529

  4. อาคารสำนักประชุมของ สหประชาชาติ UN – ESCAP         1,027

  5. อาคารปลาแดงคอมเพล็กซ์                             1,020

  6. อาคารสิริกิตติ์ รพ. จุฬาลงกรณ์                         702

  7. อาคารเฉลิมพระบารมี โรงพยาบาลศิริราช                 695

  8. ปรับปรุงโรงแรมโอเรียลเต็ล                           660

  9. อาคารปฏิบัติการศูนย์คอมพิวเตอร์ ธนาคารกสิกรไทย          621

  10. ก่อสร้างอาคารเซ็นเตอร์ พอยท์ คอนโดมิเนียม             352

  11. ศูนย์การค้า บิ๊กซี ซุปเปอร์เซ็นเตอร์ , สาขาอุบลราชธานี     184

  12.                                                172
  อาคารศาลาประชาคมและสนามกีฬาในร่มศูนย์เยาวชน(ไทย-ญี่ปุ่น)   

  13. ก่อสร้างโรงแรมริเวอร์เฮ้าส์ จ.เชียงราย                118

  14. โครงการก่อสร้างโรงแรมอมารี ปาล์มแลนด์               111

  15. ปรับปรุงและต่อเติมอาคารโรงเรียนจิตรลดา               55

                                                     

  โครงการปัจจุบัน                                       มูลค่างาน ( ล้านบาท )

  1.บ้านเอื้ออาทร บางโฉลง1 บางโฉลง2 และประชานิเวศน์       664

  2.บ้านมัณฑนา รัตนาธิเบศร์                               623

  3.โครงการก่อสร้างอาคารศูนย์จัดการธนบัตร 6 สาขา           449

  4.สร้างเสาเข็มเจาะและกำแพงกันดิน ธนาคารแห่งประเทศไทย    224

  5.ปรับปรุงโรงแรม โอเรียนเต็ล Phase III                 196

  6.ก่อสร้างอาคาร เดอะ แบ็งค๊อค ( ถนนทรัพย์ )              177

  7.ก่อสร้างบ้านลดาวัลย์                                  169

  8.อาคารพักอาศัย อาร์ ซี เอ สวีท                         156

  9.อาคารเมธา คอมเพล็กซ์ 2                             133
  -------------------------------------------------- --------------------

2. งานก่อสร้างโรงงานอุตสาหกรรมขนาดใหญ่ ( Industrial Plants & Factories )

ด้วยประสบการณ์กว่า 40 ปี
ทำให้บริษัทเป็นที่ยอมรับว่าเป็นบริษัทก่อสร้างของคนไทยที่มีประสบการณ์ในการงานโครงสร้าง,
การติดตั้งอุปกรณ์ไฟฟ้า และอุปกรณ์เครื่องจักรกล ภายในโรงงานอุตสาหกรรมขนาดใหญ่ทุกๆ
ประเภทอันได้แก่ โรงงานผลิตปูนซิเมนต์, โรงกลั่นน้ำมัน, คลังน้ำมัน, โรงงานบำบัดน้ำเสีย,
โรงงานผลิตเหล็ก และอื่นๆ อีกมากมาย ภายใต้ทีมงานบริหารการก่อสร้างที่มีประสิทธิภาพ
การประสานงานที่ดีระหว่างผู้มีส่วนเกี่ยวข้องทุกกลุ่มของโครงการอันได้แก่ เจ้าของโครงการ,
บริษัทที่ปรึกษา รวมทั้งการใช้แรงงานที่มีประสบการณ์สูง ทำให้บริษัทสามารถก่อสร้างโรงงาน
และติดตั้งอุปกรณ์สำคัญๆ ที่ต้องการความถูกต้องและแม่นยำในการก่อสร้างได้อย่างมีประสิทธิภาพ
และดำเนินการแล้วเสร็จตามวัตถุประสงค์ของโครงการ
อันก่อให้เกิดโรงงานอุตสาหกรรมที่ทันสมัยมากมายภายใต้ผลการก่อสร้างของอิตาเลียนไทย

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. สถานีบรรจุและแยกสินค้ากล่องลาดกระบัง                   1,141

  2. โรงกรองน้ำประปามหาสวัสดิ์ (ระยะที่ 1 )                 1,103

  3. โรงกลั่นน้ำมันสตาร์ปิโตรเลี่ยม                           922

  4. โรงกรองน้ำดื่มและผลิตน้ำประปาบางเขน                   625

  5. โรงงานระยองโอเลฟินส์                               586

  6. โครงการจัดการน้ำเสียที่คลองด่าน จ.สมุทรปราการ           406

  7. โรงกรองน้ำประปามหาสวัสดิ์ (ระยะที่ 2 )                 396

  8. ระบบสาธารณูปโภค นิคมอุตสาหกรรมเอเซีย                 384

  9. โรงงานปูนซีเมนต์ของบริษัท ปูนซีเมนต์นครหลวง จำกัด         251

  10. งานโยธาระบบระบายความร้อน COCO ระยะที่ 3 ของบริษัท    240
  มารูบินี                                               

  11. โรงงานเหล็กรีดร้อนของกลุ่มบริษัทสหวิริยา                 187

  12. โรงงานผลิตเบียร์ จ.กำแพงเพชร                       164

  13. โรงงานทอผ้า บ.โรงงานทอผ้าเพชรเกษม(1983) จำกัด      129

  14. โครงการก่อสร้างสถานีสูบน้ำคลองสนามชัย ตอนคลองหัวกระบือ  109

  15. ก่อสร้างโรงงาน บริษัท แคนเดิลเอ็มไพร์ จำกัด             70
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  1.ก่อสร้างโรงงาน โรงปูนซีเมนต์ ขนาด 2,500 ตันต่อวัน (เฟส 1) 824

  2.โรงงานถลุงแร่ทองแดง                                 255

  3.งานก่อสร้าง Offshore Fabrication Yard               183

  4.โครงการขยายอ่างเก็บน้ำ บริษัท ควอลิตี้ คอฟฟี่ โปรดัก         150

  5.งานโยธาจี-1                                        145
  สำหรับโครงการก่อสร้างโรงงานเอเซียซิลิโคนโมโนเมอร์          

  6.งานก่อสร้างโรงงานผลิตเข็มฉีดยา                         131

  7.ก่อสร้างโรงงานผลิตขวด อยุธยา                          106

  8.งานโยธา สำหรับโครงการ เอ็นพีซีเอกซ์ โพลีเอธีลีน           80
  --------------------------------------------------- -------------------

3. งานวางท่อระบบขนส่ง

( Pipeline works and Tank Farm )

การก่อสร้างอุโมงค์ส่งน้ำ, ท่อน้ำมัน, ท่อส่งแก๊ส จากจุดหนึ่งไปยังอีกจุดหนึ่ง
มีวัตถุประสงค์เพื่อให้เกิดความสะดวกในการขนส่ง และลดปริมาณรถบรรทุกที่ใช้ในการขนส่ง
ซึ่งมีผลทำให้ลดค่าใช้จ่ายและบรรเทาปัญหาด้านจราจร
สำหรับความยากง่ายในการก่อสร้างขึ้นอยู่กับพื้นที่ในการก่อสร้างว่าเป็นอย่างไร เช่น พื้นที่เป็นดิน,
ทราย, หรือหิน แนวทางที่จะวางตัดผ่านถนน, ผ่านลำคลอง,ผ่านแม่น้ำ หรือตัดผ่านทะเล
ซึ่งกรรมวิธีในการก่อสร้างขึ้นอยู่กับพื้นที่ๆ ตัดผ่าน เช่น ถ้าพื้นที่กว้างๆ
จะใช้การขุดเปิดหน้าดินแล้ววางท่อ, ถ้าตัดผ่านถนนจะใช้วิธีการเจาะแล้วดันท่อผ่าน
สำหรับการวางท่อผ่านทะเลจะใช้วิธีการวางถ่วงให้จมที่ก้นทะเลนอกจากนั้นยังมีการวางท่อร้อยสายไฟฟ้าใต้ดิน
ซึ่งจะผ่านพื้นที่ ที่มีการจราจรคับคั่ง
จึงต้องใช้เทคโนโลยีพิเศษโดยวางสายไฟฟ้าใต้ดินโดยไม่จำเป็นต้องขุดเปิดหน้าดิน
ซึ่งจะไม่เป็นการรบกวนสภาพจราจร สำหรับเทคโนโลยีนี้บริษัทได้จากการจัดตั้งกิจการร่วมค้ากับ
Skanska Lundby ซึ่งเป็นผู้นำเทคโนโลยีล่าสุดจากยุโรปมาใช้ในการดำเนินการ

  ----------------------------------------------------- -----------------
  โครงการในอดีต                                          มูลค่างาน ( ล้านบาท
                                                        )

  1. ท่อขนส่งน้ำมัน ช่องนนทรี – บางปะอิน ( FPT )               1,632

  2. ท่อขนส่งน้ำมัน ศรีราชา – สระบุรี ( Thappline )            1,339

  1. บ่อพัก และ อุโมงค์สายไฟฟ้าขนาด 230 เค.วี ( ลาดพร้าว –     1,066
  วิภาวดี )                                               

  2. ท่อรวบรวมน้ำเสียและบ่อพัก โครงการบำบัดนำเสียรวมระยะที่ 1 (  1,028
  ส่วนที่ 3 )                                              

  3. ออกแบบและสร้างบ่อท่อร้อยสายไฟฟ้า จิตรลดา                 646

  4. คลังน้ำมันบางปะอิน จังหวัดพระนครศรีอยุธยา                  496

  5. วางท่อก๊าซและติดตั้งสถานีวัดและควบคุมแรงดันก๊าซ โรงไฟฟ้าบางบ่อ 409

  6. วางท่อลอดใต้แม่น้ำเจ้าพระยา ของโครงการบำบัดน้ำเสีย         406
  จ.สมุทรปราการ                                          

                                                        

                                                        

  โครงการในอดีต                                          มูลค่างาน ( ล้านบาท
                                                        )

  7. ท่อส่งน้ำของการประปานครหลวง สัญญา PIT-403              370

  8. ท่อร้อยสายไฟฟ้าใต้ดินขนาด 230 เค.วี. ( สถานีย่อยธนบุรีใต้ –   287
  ถนนตก)                                                

  9. วางท่อก๊าซโรจนะ และสถานีเอ็มเเอนด์อาร์                   208

  10. ท่อส่งน้ำของการประปานครหลวง สัญญา NIPT-1              162

  11. วางท่อน้ำมันใต้ทะเลของโรงกลั่นน้ำมันไทยออยล์               125

  12. วางท่อก๊าซบ่อวิน                                      112
  ----------------------------------------------------- -----------------

  ----------------------------------------------------- -----------------
  โครงการปัจจุบัน                                          มูลค่างาน ( ล้านบาท
                                                        )

  1.ก่อสร้างอุโมงค์ระบายน้ำคลองแสนแสบและคลองลาดพร้าวลงสู่แม่น้ำ   999
  เจ้าพระยา                                              

  2.โครงการออกแบบรวมก่อสร้างระบบบำบัดน้ำเสียรวมระยะที่ 4       785

  3.งานวางท่อประปาและงานที่เกี่ยวข้องสัญญา PIT-703 จำนวน 3     158
  เส้นทาง                                                

  4.วางท่อประปาและงานที่เกี่ยวข้องสัญญา PIT-705 จำนวน 6 เส้นทาง 152

  5.โรงกรองน้ำบางเขน                                     82
  ----------------------------------------------------- -----------------

4.งานก่อสร้างทางหลวงแผ่นดิน ทางรถไฟ สะพาน และระบบทางด่วน

การก่อสร้างทางหลวงในช่วงแรก เป็นการดำเนินการเองของภาครัฐหรือผู้รับเหมาจากต่างประเทศ
จนถึงปี พ.ศ. 2506 ทางรัฐบาลไทยจึงเปิดโอกาสให้ผู้รับเหมาเอกชนในประเทศ
เข้าร่วมประมูลเพื่อดำเนินงาน ซึ่งบริษัทได้ปฏิบัติงานสร้างทางตั้งแต่ระดับง่ายที่สุด
คือการทำถนนลูกรัง แล้วเพิ่มระดับความยากขึ้น เป็นการทำทางหลวงสายต่างๆ,
ทำสะพานข้ามแม่น้ำขนาดใหญ่,สะพานกลับรถจนถึงระบบทางด่วนยกระดับต่าง ๆ
นอกจากนี้ยังเข้าร่วมดำเนินการโครงการที่จัดว่าทำได้ยากที่สุด
เนื่องจากต้องก่อสร้างผ่านพื้นที่ย่านธุรกิจที่แออัดที่สุด ได้แก่
โครงการก่อสร้างสะพานยกระดับข้ามจุดตัดในกรุงเทพมหานคร, โครงการรถไฟฟ้าธนายง
(บีทีเอส)ซึ่งเป็นโครงการขนาดใหญ่โครงการแรกของประเทศไทย
และโครงการก่อสร้างรถไฟใต้ดินของการรถไฟฟ้าขนส่งมวลชนแห่งประเทศไทย
ซึ่งโครงการดังกล่าวนี้ต้องอาศัยการจัดการด้านการบริหารการก่อสร้างที่มีประสิทธิภาพที่สุดเพราะเป็นโครงการขนาดใหญ่ที่มีความยาก
และต้องการเทคโนโลยี่สมัยใหม่ในการดำเนินการ

สำหรับการก่อสร้างทางรถไฟในปัจจุบัน
ทางการรถไฟแห่งประเทศไทยได้วางนโยบายในการปรับปรุงการสร้างทางรถไฟเป็นแบบรางคู่ทั้งหมดทั่วประเทศ
อิตาเลียนไทยได้เป็นบริษัทแรกที่เข้าดำเนินการในการสร้างทางรถไฟแบบรางคู่

โดยร่วมมือกับบริษัทโคจิเฟอร์ ซึ่งเชี่ยวชาญการใช้เทคโนโลยีสมัยใหม่สำหรับการวางราง
เพื่อสนับสนุนโครงการดังกล่าว บริษัทฯ
จึงสร้างโรงงานผลิตหมอนคอนกรีตชนิดพิเศษที่ใช้ในการวางรางรถไฟ ณ. อำเภอวิหารแดง จังหวัด
สระบุรี นอกจากนี้บริษัทยังรับติดตั้งรางรถไฟของระบบรถไฟฟ้าธนายง (บีทีเอส)
ซึ่งเป็นโครงการรถไฟลอยฟ้าโครงการแรกของประเทศไทยอีกด้วย

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. โครงการรถไฟฟ้าธนายง ( บีทีเอส )                     16,624

  2. รถไฟฟ้ามหานคร สายเฉลิมรัชมงคล                       14,117

  3.ทางรถไฟรางคู่ ตอนที่ 2 ส่วนที่ 1 ( หัวหมาก – ฉะเชิงเทรา )  5,237

  4. งานทางรถไฟความเร็วสูงที่ประเทศไต้หวัน                  4,884

  5. ทางด่วนยกระดับ ดอนเมือง – รังสิต                      3,620

  6. ทางรถไฟรางคู่ ตอนที่ 2 ช่วงที่ 3 และ 4( ภาชี             3,393
  –มาบกระเบาและลพบุรี )                                 

  7. ทางด่วนรามอินทรา – อาจณรงค์                         3,234

  8. ทางรถไฟรางคู่ ตอนที่ 1 ( รังสิต – ชุมทางบ้านภาชี )        2,680

  9. ทางรถไฟสายคลอง 19 ถึงแก่งคอย                       2,645

  10. ทางขึ้นลงทางด่วนมหานคร                             1,852

  11. ถนนสายตลิ่งชัน – พุทธมณฑลสาย 2 ( ตอนที่ 3 )           1,443

  12. ทางด่วนขั้นที่ 2 ในส่วนย่านพหลโยธิน กับวงแหวนส่วนกลาง     1,400

  13.สะพานวัดนครอินทร์ สัญญา EW-2                         1,101

  14. งานถนนไชยา – พุนพิน                               957

  15. สะพานวัดนครอินทร์ สัญญา EW-1                        802

  16. ซ่อมแซมถนนสายดาลตัน พาส สัญญาที่ 1 (ถนริตา-อาริตาโอ)   252
  --------------------------------------------------- -------------------

  --------------------------------------------------- ------------------
  โครงการปัจจุบัน                                        มูลค่างาน ( ล้านบาท )

  1.งานก่อสร้างสถานีรถไฟฟ้าใต้ดิน ที่เมืองหนานกัง ประเทศไต้หวัน   7,466

  2.สะพานรับสา ในประเทศบังคลาเทศ                        1,300

  3.งานถนนในประเทศอินเดีย                               1,196

  4.ถนนสายพิษณุโลก – อุตรดิตถ์                             1,188

  5.งานถนนที่ HULHUMALE ประเทศมัลดีฟ                      342

  6.งานก่อสร้างถนนโครงการจตุรทิศตะวันออก ช่วง ค.            328

  7.งานถนนอิโลอิโล ฟิลิปปินส์                               295

                                                      

  โครงการปัจจุบัน                                        มูลค่างาน ( ล้านบาท )

  8.ซ่อมแซมถนนสายดาลตันพาส สัญญาที่ 1 (ถนนริตา-อาริตาโอ)     192
  เพิ่มเติม                                              

  9.ก่อสร้างสะพานข้ามแม่น้ำโขง แห่งที่ 2 (สัญญาที่ 2)            113

  10.หล่อ Girder ที่ใช้สำหรับงานก่อสร้างสะพานข้ามทะเลสาบสงขลา 100
  --------------------------------------------------- ------------------

5. งานก่อสร้างสนามบิน ท่าเรือ และงานทางทะเล ( Jetty, Deep-sea Port and Other
Marine Works )

บริษัทฯ ยังคงครองความเป็นผู้นำในด้านงานรับเหมาก่อสร้างทางทะเล
ไม่ว่าจะเป็นการขุดลอกร่องน้ำ, งานทำเขื่อนกันคลื่น และการก่อสร้างท่าเรือน้ำลึก
ซึ่งบริษัทฯมีความภาคภูมิใจที่จะกล่าวได้ว่า
เป็นบริษัทของคนไทยบริษัทแรกที่มีประสบการณ์ในด้านการก่อสร้างท่าเรือพานิชย์ขนาดใหญ่ของเมืองไทย
เพื่อรองรับโครงการพัฒนาชายฝั่งตะวันออก ซึ่งมีความสามารถในการขนถ่ายสินค้า
และสามารถรองรับได้ทั้ง เรือคอนเทนเนอร์ เรือภายในประเทศ เรือสินค้าเกษตร และเรือบริการ
พร้อมติดตั้งระบบสาธารณูปโภคอย่างครบครัน

ประสบการณ์การก่อสร้างสนามบินของบริษัทฯ ได้เริ่มต้นมาตั้งแต่ปี 2506
โดยก่อสร้างสนามบินทหารของอเมริกัน ของหน่วย OICC จากนั้นก็มีการก่อสร้างโครงการต่างๆ
เกี่ยวกับสนามบินได้แก่การสร้างอาคารผู้โดยสารระหว่างประเทศของสนามบินดอนเมือง,ก่อสร้างส่วนขยายของสนามบินภูเก็ต,ปรับปรุงพื้นที่สำหรับสนามบินสุวรรณภูมิเรื่อยไปจนถึงการก่อสร้างสนามบินนานาชาติมันฑะเลย์ในสหภาพเมียนม่าร์

  --------------------------------------------------- ------------------
  โครงการในอดีต                                        มูลค่างาน ( ล้านบาท )

  1. ท่าเรือน้ำลึกแหลมฉบัง เฟส 2 ระยะที่ 1 จ. ชลบุรี           9,173

  2. งานถมทรายท่าอากาศยานสากลกรุงเทพแห่งใหม่              7,873
  (สนามบินสุวรรณภูมิ)                                     

  3. สนามบินนานาชาติมันฑะเลย์ ประเทศพม่า                   5,668

  4. งานต่อเติมอาคารผู้โดยสารระหว่างประเทศ สนามบินดอนเมือง   2,109
  (ระยะที่ 2 )                                          

  5. ท่าเรือน้ำลึกมาบตาพุด จ. ระยอง                        1,782

  6. ท่าเรือน้ำลึกแหลมฉบัง จ. ชลบุรี                         1,378

  7. งานตอกเข็มฐานรากอาคารพักผู้โดยสาร สนามบินสุวรรณภูมิ      962

  8. ท่าเรือน้ำลึกมาบตาพุด ระยะที่ 2 จ. ระยอง                762

  9. ท่าเรือเอนกประสงค์ เอ –2 แหลมฉบัง                    489

  10. ระบบสาธารณูปโภคของสนามบินสุวรรณภูมิ                  482

  11. คลองประปาฝั่งตะวันตก ช่วงที่2 (สัญญา G-WR-2C/2 )       437
  นครปฐม                                              

  12. คลองประปาฝั่งตะวันตก ช่วงที่2 (สัญญา G-WR-2A/2, 2B/1 ) 435
  กาญจนบุรี                                             

  13. งานขุดลอกและถมทะเล จ. ปัตตานี                      403

                                                      

  โครงการในอดีต                                        มูลค่างาน ( ล้านบาท )

  14. ท่าเรือเอนกประสงค์ เอ –1 แหลมฉบัง                   329

  15. ระบบป้องกันน้ำท่วมริมคลองบางกอกน้อย                   275

  16. งานขุดลอกร่องน้ำกระบี่ จ. กระบี่                       195

  17. ก่อสร้างท่าเทียบเรือ เกาะพงัน                         194

  18. ขุดลอกบำรุงรักษาร่องน้ำกันตัง จ.ตรัง                    79

  19. ท่าเทียบเรือประมงแหลมงอบ จ.ตราด                    70
  --------------------------------------------------- ------------------

  -------------------------------------------------------- -------------------
  โครงการปัจจุบัน                                             มูลค่างาน ( ล้านบาท )

  1.โครงการก่อสร้างทางวิ่ง ทางขับ และลานจอด                     4,396

  2.งานก่อสร้างอาคารผู้โดยสารและอาคารเทียบเครื่องบิน สนามบินสุวรรณภูมิ 2,132

  3.สร้างท่อร้อยสายและระบบจ่ายไฟฟ้า สนามบินสุวรรณภูมิ               1,810

  4.งานติดตั้งระบบไฟฟ้า อาคารผู้โดยสารสนามบินสุวรรณภูมิ              782

  5.โครงการวางท่อน้ำมันเข้าสนามบินสุวรรณภูมิ                       732

  6.งานก่อสร้างท่าเรือสีหนุวิลล์ ประเทศกัมพูชา                       588

  7.สถานีรถไฟฟ้าใต้อาคารผู้โดยสาร                               492

  8.ท่าเทียบเรือสนับสนุนการปฏิบัติงานสำรวจและผลิตปิโตรเลียมในอ่าวไทย   368

  จ.สงขลา                                                  

  9.เขื่อนป้องกันการกัดเซาะบริเวณชายฝั่งทะเลอ่าวไทยตอนบน            366

  10.ขนส่งหินทางรถไฟจากวิหารแดง ไป สนามบินสุวรรณภูมิ              250

  11.งานตอกเสาเข็มกิจกรรมพาณิชย์สินค้า สนามบินสุวรรณภูมิ             209

  12.ก่อสร้างท่าเรือโรงไฟฟ้า BLCP.                              166

  13.ระบบป้องกันน้ำท่วมริมแม่น้ำเจ้าพระยา(ช่วงสะพานกรุงเทพ–สะพาน     162

  พระราม 9                                                 

  14.ระบบประปาภายในอาคารผู้โดยสาร สนามบินสุวรรณภูมิ              156
  -------------------------------------------------------- -------------------

6. งานสร้างเขื่อน อุโมงค์ และโรงงานผลิตกระแสไฟฟ้า ( Multi – Purpose Hydro –
Electric Dams, Tunnels and, Power Plant )

เป็นผลงานอีกด้านหนึ่งของบริษัทฯ ที่มีความภูมิใจที่จะกล่าวว่า บริษัทฯ
เป็นบริษัทของคนไทยเพียงแห่งเดียวที่มีประสบการณ์ การสร้างเขื่อนขนาดใหญ่
และเล็กมาแล้วมากมายในประเทศไทย โดยเฉพาะอย่างยิ่งเขื่อนเขาแหลมที่จังหวัดกาญจนบุรี
ซึ่งเป็นเขื่อนเอนกประสงค์ขนาดใหญ่ และเป็นโครงการที่ต้องใช้เทคโนโลยีขั้นสูง
มีความยากลำบากมากที่สุดเป็นอันดับหนึ่งในด้านวิศวกรรมที่เคยมีมาในประเทศไทย
โดยต้องทำการก่อสร้างผนังกันน้ำใต้ดิน (Diaphram Wall) ลึกถึง 50 เมตร
เพื่อควบคุมทิศทางของน้ำให้อยู่ในส่วนที่กำหนดและไม่ให้เกิดผลการทบต่อโครงสร้างของตัวเขื่อน
รวมถึงการจัดทำอุโมงค์ผันน้ำขนาดใหญ่ในช่วงการก่อสร้าง
มีการจัดทำระบบระบายน้ำสำหรับการชลประทานและการผลิตไฟฟ้าท้ายเขื่อนด้วย

นอกจากอุโมงค์ผันน้ำในโครงการสร้างเขื่อนต่างๆ แล้ว บริษัทฯ
ยังได้ก่อสร้างอุโมงค์รถไฟขนาดใหญ่สูง 6.5 เมตร กว้าง 7.5 เมตร ทะลุช่องเขายาว 1.2
กิโลเมตร เพื่อใช้ในการเดินทางของรถไฟสายคลอง 19 – แก่งคอย
และงานเจาะระเบิดหินก่อสร้างอุโมงค์วางท่อน้ำของ กฟผ. ที่ อ.แม่เมาะ จ.ลำปาง
ขนาดเส้นผ่าศูนย์กลาง 3.2 เมตร ยาว 2,700 เมตร
โดยการทำงานจะเป็นการระเบิดหินและขุดจากปลายทั้งสองด้านเข้าหากันและพบกันที่จุดกึ่งกลาง
ซึ่งต้องใช้ความถูกต้องและแม่นยำในการก่อสร้าง

บริษัท ฯ ได้ก่อสร้างโรงไฟฟ้าชนิดต่างๆ ได้แก่ โรงไฟฟ้าพลังความร้อน,โรงไฟฟ้าพลังน้ำ และ
โรงไฟฟ้าพลังกังหันไอน้ำ มากมายในส่วนต่าง ๆ ของประเทศ
ขึ้นอยู่กับความเหมาะสมของแหล่งพลังงาน รวมถึงการสร้างโรงไฟฟ้าย่อยขนาดต่าง ๆ
เพื่อขยายกำลังส่งไฟฟ้าไปยังจุดที่ต้องการพลังงาน

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. เขื่อนเขาแหลม จ. กาญจนบุรี                           5,229

  2. เขื่อนทดน้ำบางปะกง                                  943

  3. โรงไฟฟ้าพลังงานความร้อนร่วม จ.ระยองและ จ. สมุทรปราการ 708

  4. เขื่อนแม่มาว จ. เชียงใหม่                             258

  5. โรงไฟฟ้าพระนครใต้ ระยะ 2                           230

  6. สถานีไฟฟ้าย่อยจตุจักร                                 220

  7. สถานีไฟฟ้าย่อยบางชัน                                 53

  8. โรงไฟฟ้าย่อยชลบุรี อ่าวไผ่ และ ระยอง                   39

  9. อาคารควบคุมโรงไฟฟ้าราชบุรี Block 1 และ 2             34
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  1.ก่อสร้างเขื่อนโคล ที่ประเทศอินเดีย                        6,174
  --------------------------------------------------- -------------------

7. งานด้านการพัฒนาเหมืองแร่และถ่านหิน

ปัจจุบันบริษัทฯได้ประมูลงานขุดและขนแร่ถ่านหินเพิ่มขึ้นจากงานที่เคยทำมาในอดีต เพราะบริษัท ฯ
มีศักยภาพความพร้อมในด้านเครื่องมือ เครื่องจักรเกี่ยวกับการทำการสำรวจ ขุดขนดินและถ่านหิน
โดยการใช้สายพานลำเลียงช่วยในการขนย้ายดินหรือถ่านหินขึ้นมาจากบริเวณด้านล่างของเหมือง

  ------------------------------------------------------ ----------------
  โครงการปัจจุบัน                                           มูลค่างาน (ล้านบาท
                                                         )

  1.งานขุดขนดินและถ่านหินเหมืองแม่เมาะ จ.ลำปาง สัญญาที่ 5         11,018

  2.งานขุดขนดินและถ่านหินที่บ้านมูด่อง ประเทศพม่า                  2,075
  ------------------------------------------------------ ----------------

8. งานด้านโครงสร้างเหล็ก (Steel Structure)

งานชนิดนี้มีองค์ประกอบหลักที่แตกต่างจากโครงสร้างทั่วๆไปโดยเน้นหนักในวัตถุดิบประเภทเหล็กกล้า
ส่วนใหญ่จะเป็นการผลิตและประกอบชิ้นส่วนพร้อมอุปกรณ์ ก่อนที่จะนำไปติดตั้งในสถานที่จริง
ตัวอย่างเช่น งานสะพานลอยรถยนต์ข้ามถนนและทางแยกในเขตกรุงเทพมหานคร,
งานโครงสร้างอาคารสูง, เสาไฟฟ้าแรงสูง หรือโครงหลังคาของอาคารยิมเนเซี่ยม
ซึ่งปัจจุบันบริษัทฯ มีหน่วยงานที่รับผิดชอบ โดยเป็นโรงงานผลิตและประกอบชิ้นส่วนโครงเหล็กอยู่ 3
แห่งมีกำลังผลิตรวม 30,000 ตันต่อปี

+---------------------------------------------------+------------------+
| โครงการในอดีต                                      | มูลค่างาน ( ล้านบาท |
|                                                   | )                |
+---------------------------------------------------+------------------+
| 1. สะพานลอยรถยนต์ข้ามทางแยก 15 แห่ง                  | 4,108            |
| ในเขตกรุงเทพมหานคร                                 |                  |
+---------------------------------------------------+------------------+
| 2. งานโครงเหล็ก โรงไฟฟ้า ลิกไนต์แม่เมาะ 4-11           | 625              |
+---------------------------------------------------+------------------+
| 3. งานโครงเหล็ก โรงไฟฟ้า ลิกไนต์แม่เมาะ 12-13          | 362              |
+---------------------------------------------------+------------------+
| 4. งานโครงเหล็กอาคารเอ็มไพร์ทาวเวอร์                  | 189              |
+---------------------------------------------------+------------------+
| 5.งานโครงเหล็กส่วน Bay 5 ของ บ.ไทยน็อกซ์ ระยะที่ 2      | 127              |
+---------------------------------------------------+------------------+
| 6. งานโครงเหล็กที่เหมืองแม่เมาะ                        | 117              |
+---------------------------------------------------+------------------+
| 7. ติดตั้งสะพานเหล็ก ข้ามแม่น้ำนครชัยศรี ของรถไฟรางคู่ ตอนที่  | 90               |
| 2                                                 |                  |
+---------------------------------------------------+------------------+
| 8. งานโครงเหล็กโรงกลั่นน้ำมันสตาร์ปิโตรเลียม              | 74               |
+---------------------------------------------------+------------------+
| 9. งานติดตั้งโครงสร้างเหล็กของสายพานขนถ่าน              | 40               |
| และเครื่องบดถ่าน                                     |                  |
|                                                   |                  |
| โรงไฟฟ้าแม่เมาะ                                     |                  |
+---------------------------------------------------+------------------+
| 10.                                               | 38               |
| สะพานทางเ                                         |                  |
| ชื่อมระหว่างอาคารเกษรพลาซ่า,อัมรินทร์พล่าซ่าและไฮแอทเอราวัณ |                  |
| กับสถานีรถไฟฟ้าบีทีเอส                                 |                  |
+---------------------------------------------------+------------------+
| 11 . ติดตั้งโครงเหล็กงาน COCO แหลมฉบัง                 | 34               |
+---------------------------------------------------+------------------+

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  1.ประกอบและติดตั้งโครงหลังคาเหล็ก สนามบินสุวรรณภูมิ          1,738

  2.สร้างโครงหลังคาเหล็กที่พักผู้โดยสาร สนามบินสุวรรณภูมิ         720
  --------------------------------------------------- -------------------

9. งานด้านการวางระบบสื่อสาร และโทรคมนาคม (Telecommunication Outside Plant
Networks)

นับตั้งแต่แผนพัฒนาเศรษฐกิจและสังคมแห่งชาติ ฉบับที่ 7 (พ.ศ. 2531- 2535 )
รัฐบาลได้ส่งเสริมและยกระดับสาธารณูปการในประเทศ
และเพื่อให้เป็นการรองรับการขยายตัวของภาคอุตสาหกรรมในประเทศและเพื่อดึงดูดนักลงทุนจากต่างประเทศ
ดังนั้นระบบงานสื่อสารและโทรคมนาคมจึงต้องขยายขอบข่ายอย่างรวดเร็ว
ซึ่งการติดตั้งระบบสื่อสารและโทรคมนาคมจะประกอบไปด้วย การขุดวางท่อร้อยสาย, การทำบ่อพัก,
การวางสายทองแดงและสายไฟเบอร์ออปติก รวมทั้งติดตั้งระบบควบคุมการทำงาน
สำหรับงานประเภทนี้บริษัทฯ ได้ร่วมมือกับบริษัท ที่มีความชำนาญโดยเฉพาะ ในการออกแบบ,
จัดหา, ติดตั้ง และทดสอบ จนมีผลงานที่ลุล่วงไปแล้วหลายๆ โครงการ

ปัจจุบันการวางท่อส่งน้ำมันและการวางท่อแก๊สไปยังจุดต่างๆ ในประเทศ
ก็ต้องมีระบบการสื่อสารติดตั้งไปด้วย
เพื่อทราบข้อมูลและปัญหาทุกอย่างที่เกี่ยวข้องกับผลิตภัณฑ์ที่ส่งออกไป
ดังนั้นการประสานงานของฝ่ายก่อสร้างกับฝ่ายติดตั้งระบบสื่อสารจะต้องควบคู่ไปด้วยกัน
เพราะจะต้องวางสายไฟเบอร์ออปติกไปพร้อมกับท่อดังกล่าว
โดยอาศัยเทคโนโลยีสมัยใหม่ในการดำเนินการเพื่อความมั่นใจได้ว่าสายไฟเบอร์ออป ติก
ที่ติดตั้งไปจะต้องไม่เสียหายในระหว่างการก่อสร้าง

  ------------------------------------------------------ ----------------
  โครงการในอดีต                                           มูลค่างาน (ล้านบาท
                                                         )

  1. โครงการโทรศัพท์ 1 ล้านเลขหมาย                          4,414

  2. โครงการขยายข่ายโทรศัพท์ 800,000 เลขหมาย                2,348

  3. จ้างเหมาก่อสร้างข่ายสายและท่อร้อยสายโทรศัพท์ 100,000        726
  เลขหมาย                                                

  4. ระบบเชื่อมโยงไฟเบอร์ออปติก ระหว่าง ขอนแก่น – เชียงใหม่      152
  ------------------------------------------------------ ----------------

  ------------------------------------------------------ ----------------
  โครงการปัจจุบัน                                           มูลค่างาน (ล้านบาท
                                                         )

  - ไม่มี -                                                
  ------------------------------------------------------ ----------------

3 ( 2 ) การตลาดและภาวะการแข่งขัน

ในภาวะที่ตลาดการแข่งขันในธุรกิจอุตสาหกรรมก่อสร้างมีการแข่งขันสูงมาก
สืบเนื่องจากที่ปริมาณงานก่อสร้างในภาครัฐบาลที่ลดลงอย่างมากเมื่อเปรียบเทียบกับผู้ประกอบธุรกิจในภาคนี้
รวมทั้งปริมาณงานในภาคเอกชน
ซึ่งงานก่อสร้างขนาดใหญ่ที่เกิดขึ้นใหม่ในช่วงสองปีที่ผ่านมามีน้อยมาก
จึงทำให้การแข่งขันที่จะได้งานสูงมากและมีผลทำให้งานที่ได้รับมามีราคาต่ำ

ดังนั้นบริษัทฯ
จึงได้กำหนดนโยบายและกลยุทธ์การแข่งขันในตลาดอุตสาหกรรมก่อสร้างในช่วงระยะเวลานี้
ดังต่อไปนี้คือ

1.  การแข่งขันงานในภาครัฐบาล โดยเฉพาะในโครงการก่อสร้างขนาดใหญ่ที่จะมีขึ้นใหม่ อาทิเช่น
    โครงการก่อสร้างสนามบินสุวรรณภูมิ
    ซึ่งมีสัญญาก่อสร้างหลายสัญญาในวงเงินก่อสร้างที่ค่อนข้างสูง และบริษัทฯ
    มีขีดความสามารถสูงในการดำเนินการซึ่งถือเป็นข้อได้เปรียบบริษัทคู่แข่งขันในงานก่อสร้างโครงการของรัฐบาล
    ทางผู้บริหารของบริษัทฯ ได้กำหนดนโยบายไว้ว่า
    จะต้องเสนอราคาที่สามารถแข่งขันกับบริษัทคู่แข่งขันได้
    เพื่อให้ได้งานก่อสร้างขนาดใหญ่มารองรับ อันจะมีผลให้การดำเนินงานของบริษัทฯ
    มีความต่อเนื่องต่อไป

2.  กลยุทธ์การแข่งขันเพื่อให้ได้งานใหม่
    จะต้องเน้นในเรื่องของราคาที่จะประมูลงานเป็นอันดับแรก
    โดยให้มีหลักเกณฑ์ในการคงไว้ซึ่งคุณภาพ, มาตรฐานของงาน ระยะเวลาในการดำเนินการ
    เพื่อคงไว้ซึ่งผลงานที่ได้คุณภาพและมีคุณภาพที่จะรักษาชื่อเสียงของบริษัทฯ ให้ดีตลอดไป

3.  งานของบริษัทฯ ที่มีอยู่ในมือและกำลังดำเนินการอยู่
    ทางผู้บริหารได้กำหนดนโยบายให้มีการควบคุมค่าใช้จ่ายในการลดต้นทุนในการดำเนินการ,
    การควบคุมค่าใช้จ่ายโดยให้เพิ่มความเข้มงวด การบริหารงานในโครงการต่าง ๆ ของบริษัทฯ
    เพื่อเร่งรัดให้การดำเนินการก่อสร้างโครงการต่าง ๆ
    ที่ได้รับมาสำเร็จตามเป้าหมายและส่งมอบก่อนระยะเวลาสิ้นสุดงาน
    แต่ยังต้องคงไว้ซึ่งคุณภาพของงาน

4.  นอกเหนือจากงานในประเทศดังที่กล่าวมา บริษัทฯ
    ยังมีนโยบายหางานในต่างประเทศโดยเฉพาะประเทศเพื่อนบ้าน
    และประเทศในแถบภูมิภาคเอเซีย
    ในงานก่อสร้างโครงสร้างพื้นฐานขนาดใหญ่ที่เป็นงานที่ได้รับการสนับสนุนทางการเงินจากสถาบันการเงินที่น่าเชื่อถือได้
    เช่น ธนาคารพัฒนาเอเซีย และ JBIC เป็นต้น
    ซึ่งงานดังกล่าวจะเป็นงานที่เปิดการแข่งขันให้มีการประมูลงานระหว่างประเทศ
    โดยกำหนดคุณสมบัติผู้เข้าแข่งขันไว้ในเกณฑ์สูง ซึ่งเท่าที่ผ่านมาบริษัทฯ
    มีผลงานตามคุณสมบัติที่สามารถเข้าร่วมแข่งขันได้

    ข้อได้เปรียบ / เสียเปรียบของบริษัทฯ เมื่อเทียบกับคู่แข่ง

1.  บริษัท อิตาเลียนไทย ดีเวล๊อปเมนต์ จำกัด (มหาชน)
    เป็นบริษัทที่มีชื่อเสียงเป็นที่รู้จักกันในวงการ ธุรกิจก่อสร้างมานานกว่า 46 ปี
    มีผลงานที่ดีเด่นและประสบความสำเร็จทั้งภาคราชการและเอกชน

2.  บริษัทฯ มีทีมผู้บริหารที่มีประสบการณ์มายาวนาน ในธุรกิจการรับเหมาก่อสร้าง
    รวมทั้งมีทีมวิศวกร และบุคลากรด้านแรงงานที่มีความชำนาญในงานโยธา
    รวมไปถึงอุปกรณ์เครื่องจักรเครื่องมือก่อสร้างที่เพียบพร้อม

3.  เมื่อรวมบริษัทในเครือเข้าด้วยกันแล้ว บริษัทฯ จะมีบริการครบวงจรในธุรกิจก่อสร้าง
    เช่นโรงงานผลิตเหล็กเส้น โรงงานม้วนท่อเหล็ก
    โรงผลิตเสาเข็มคอนกรีตและผลิตภัณฑ์คอนกรีตอื่น ๆ
    รวมทั้งบริษัทผู้ให้เช่าเครื่องจักรอุปกรณ์ต่าง ๆ ในการก่อสร้าง เป็นต้น

4.  บริษัทฯ ได้ดำเนินงานการก่อสร้างต่าง ๆ สำเร็จตามกำหนดเวลาที่ระบุไว้ในสัญญา
    และในบางโครงการสามารถทำเสร็จลุล่วงได้ก่อนกำหนดเวลาหลายเดือน
    ซึ่งจุดนี้ถือว่าเป็นจุดเด่นที่น่าภาคภูมิใจของบริษัทฯ จุดหนึ่ง

ธุรกิจรับเหมาก่อสร้างในประเทศไทยมีการแข่งขันค่อนข้างสูง
ดังจะเห็นได้จากจำนวนบริษัทที่ประกอบธุรกิจรับเหมาก่อสร้างทั้งบริษัทไทย บริษัทต่างชาติ
และบริษัทไทยร่วมทุน กับ บริษัทต่างชาติ ซึ่งเป็นสมาชิกของสมาคมอุตสาหกรรมก่อสร้างไทย [
Thai Contractors Association ( TCA ) ] จำนวนกว่า 1,000 บริษัท อย่างไร
ก็ดีปัจจัยที่เป็นตัวสนับสนุนความสามารถในการแข่งขันในอุตสาหกรรมการก่อสร้าง ได้แก่ วัตถุดิบ
โดยการเปลี่ยนแปลงของราคาวัตถุดิบจะมีผลกระทบต่ออุตสาหกรรมการก่อสร้าง
ทั้งนี้เนื่องจากมูลค่าของวัตถุดิบจะคิดเป็นประมาณร้อยละ 50 ของต้นทุนการก่อสร้างทั้งหมด ดังนั้น
บริษัทรับเหมาก่อสร้างที่มีบริษัท
ในเครือซึ่งประกอบธุรกิจในอุตสาหกรรมวัสดุก่อสร้างย่อมเป็นปัจจัยที่เกื้อหนุนที่สำคัญหากอยู่ในภาวะขาดแคลนวัสดุก่อสร้าง
หรือในภาวะความผันผวนของราคาวัสดุก่อสร้าง นอกจากปัจจัยทางด้านวัตถุดิบแล้ว
Subcontractor แรงงาน ความชำนาญ และประสบการณ์
การร่วมทุนได้รับความช่วยเหลือทางเทคโนโลยี
และมีพันธมิตรทางการค้ายังเป็นปัจจัยที่สำคัญในการสนับสนุนความสามารถในการแข่งขันในอุตสาหกรรม

ผู้ที่ประกอบธุรกิจในอุตสาหกรรมก่อสร้างสามารถแบ่งออกได้ตามลักษณะของงานที่ใช้ความชำนาญและเทคโนโลยี
โดยบริษัท อิตาเลียนไทย ดีเวล๊อปเมนต์ จำกัด (มหาชน) จะจัดอยู่ในกลุ่มที่มีความชำนาญงาน
และใช้เทคโนโลยีสูงในการดำเนินงาน ในกลุ่มดังกล่าวมีทั้งบริษัทไทย และต่างชาติที่มีความสามารถ
มีความชำนาญงาน และใช้เทคโนโลยีสูงเช่นกัน

ลักษณะของลูกค้า และความสัมพันธ์ระหว่างลูกค้ากับบริษัทฯ

ลูกค้าของบริษัทฯ แบ่งได้เป็น 2 กลุ่ม ได้แก่ ภาครัฐบาลหรือรัฐวิสาหกิจ และภาคเอกชน
โดยที่บริษัทฯ มีความสัมพันธ์ที่ดีกับลูกค้ามาโดยตลอด ทำให้ฐานลูกค้าขยายเพิ่มขึ้นอย่างรวดเร็ว
สำหรับลักษณะลูกค้าและแนวโน้มการทำงานในปัจจุบันส่วนใหญ่เป็นของภาครัฐ
อันสืบเนื่องมาจากความผันผวนทางเศรษฐกิจ
ซึ่งช่องทางในภาคเอกชนคงต้องรอการปรับตัวทางเศรษฐกิจอีกระยะหนึ่ง

สำหรับการทำงานในภาพรวมจะไม่มีความแน่นอนในด้านสัดส่วนการทำงานทั้งทางภาคเอกชนและภาครัฐบาล
ทั้งนี้เนื่องจากในธุรกิจก่อสร้างนี้ลูกค้าจะเปลี่ยนแปลงไปตลอดเวลา
ไม่ว่าจะเป็นหน่วยราชการหรือเอกชน ขึ้นอยู่กับความต้องการการก่อสร้างในขณะนั้น ๆ
ดังนั้นการดำเนินงานของบริษัทฯจึงไม่ได้ขึ้นอยู่กับลูกค้ากลุ่มใดกลุ่มหนึ่งโดยเฉพาะ

นอกจากมีความสัมพันธ์ที่ดีกับลูกค้าแล้ว บริษัทฯได้ใช้นโยบายการร่วมทุน (Equity
Participation)ในโครงการที่คาดว่าจะให้ผลตอบแทนอยู่ในอัตราที่เป็นที่พอใจ
นอกเหนือจากนี้บริษัทฯยังจะได้มีโอกาสเพิ่มรายได้ในฐานะผู้รับประมูลการก่อสร้างของโครงการนั้น
ๆ โดยเข้าไปถือหุ้นของโครงการที่มีศักยภาพสูงในแง่ของผลตอบแทนในการลงทุน

นโยบายราคาของบริษัทฯ

ในการคำนวณราคาต้นทุนของงานรับเหมาก่อสร้างเพื่อการประกวดราคาหรือเจรจากับลูกค้า บริษัทฯ
จะคำนึงถึงต้นทุนของวัตถุดิบ, ค่าแรงคนงาน และค่าใช้จ่ายการก่อสร้างเป็นหลัก พร้อมกันนี้ บริษัทฯ
ยังประมาณค่าใช้จ่ายที่อาจเกิดขึ้นเนื่องจากความล่าช้าในการเก็บเงินหรือการเปลี่ยนแปลงราคาของวัสดุก่อสร้างหลักไว้ในต้นทุนการก่อสร้างแล้ว
อย่างไรก็ตามงานก่อสร้างแต่ละประเภทจะมีสัดส่วนของวัตถุดิบ ค่าแรง
และค่าใช้จ่ายในการก่อสร้างแตกต่างกันออกไปตามลักษณะของโครงการซึ่งโดยเฉลี่ยแล้ว บริษัทฯ
จะประมาณรวมส่วนของกำไรขั้นต้นไว้ที่ร้อยละ 7 – 10

3 ( 3 ) การจัดหาผลิตภัณฑ์หรือบริการ

ขั้นตอนการรับงาน

ขั้นตอนการรับงาน

1. การประกวดราคา การรับงานจากลูกค้าของบริษัทฯ โดยการติดตามข่าวการประกวดราคา
ตามประกาศจากหน้าหนังสือพิมพ์ หรือจากบริษัทที่ปรึกษาหรือบริษัทออกแบบ บริษัทฯ
จะเข้าร่วมทำการประกวดราคาโดยมีขั้นตอนดังนี้

1.1 ซื้อเอกสารประกวดราคาเพื่อคิดราคา

1.2 การเสนอราคา

2. การเจรจา บริษัทฯ อาจจะรับงานโดยการเจรจาตั้งแต่ต้น
โดยไม่มีการประกวดราคาซึ่งทางบริษัทฯ อาจเป็นฝ่ายไปเสนอบริการ
หรืออาจเป็นทางลูกค้าติดต่อเจาะจงเลือกบริษัทฯ

ขั้นตอนระหว่างการดำเนินงาน

1.  แบ่งงาน โดยดูประเภทของงาน และส่งต่อให้ฝ่ายที่เกี่ยวข้องรับผิดชอบเป็นส่วน ๆ ไป

2.  แต่งตั้งผู้จัดการโครงการ (Project Manager) ซึ่งมีหน้าที่รับผิดชอบในทุก ๆ
    ด้านของโครงการ

3.  วางแผนรายละเอียดโครงการ โดยผู้จัดการโครงการจะ

-   จัดตารางโครงการ (Working Schedule) ให้เหมาะกับเงื่อนไข
    และระยะเวลาการชำระเงิน

-   วางแผนคนงาน จะจำแนกระดับคนงานตามประเภทคนงาน
    ประมาณการจำนวนคนงานที่ใช้กับงานแต่ละประเภท

-   เตรียมสำนักงานชั่วคราว และจัดสาธารณูปโภคต่าง ๆ เช่น น้ำ ไฟฟ้า โทรศัพท์ ให้พร้อม

-   จัดทำตารางการทำงาน โดยละเอียดในแต่ละช่วงของโครงการ

4.  การดำเนินการก่อสร้าง
    ระหว่างดำเนินการก่อสร้างผู้ควบคุมและหัวหน้างานในแต่ละฝ่ายจะร่วมมือคอยตรวจสอบ ดูแล
    และรักษาอัตราความก้าวหน้าของงานให้เป็นไปตามแผนและกำหนดเวลาที่วางไว้

5.  การรายงานและบันทึก เป็นการรายงานผลเกี่ยวกับรายละเอียดของงานที่ทำ

6.  การติดตามและตรวจสอบ ต้องมีการตรวจสอบความก้าวหน้าของงาน ติดตามต้นทุน
    เปรียบเทียบกับ งบประมาณในการก่อสร้าง

7.  การตรวจเช็คความเรียบร้อยครั้งสุดท้ายก่อนส่งมอบงาน
    ตรวจสอบผลงานอยู่เป็นประจำทุกเดือน

    ขั้นตอนหลังการดำเนินงานแล้วเสร็จ

การส่งมอบงาน ฝ่ายผู้ว่าจ้างจะตรวจสอบความเรียบร้อยของงาน และจ่ายคืนเงินประกันผลงาน
(Retention Money) เมื่อครบกำหนดระยะเวลาประกันผลงานแล้ว
ผู้ว่าจ้างจะคืนหนังสือค้ำประกันผลงาน (Performance Bond) ให้แก่บริษัทฯ

ข้อมูลเกี่ยวกับวัตถุดิบ

รายชื่อบริษัทและร้านค้าที่จำหน่ายวัสดุก่อสร้างให้บริษัทฯ ซึ่งบริษัทฯ
ไม่มีการสั่งซื้อจากผู้จำหน่ายวัตถุดิบรายใดมากเกินกว่าร้อยละ 30 ของยอดสั่งซื้อรวมในแต่ละปี
ปรากฏดังนี้

+----------------------------+---------------------+------------------+
| ชื่อ                         | ประเภทกิจการ         | จำนวนปีที่จำหน่ายหรือ |
|                            |                     |                  |
|                            |                     | ให้บริการกับบริษัทฯ   |
+----------------------------+---------------------+------------------+
| 1. บริษัท ปูนซิเมนต์ไทย จำกัด    | จำหน่ายผลิตภัณฑ์ปูนซีเมนต์ | 44 ปี             |
| (มหาชน)                    |                     |                  |
+----------------------------+---------------------+------------------+
| 2. บริษัท ชลประทานคอนกรีต     | จำหน่ายผลิตภัณฑ์ปูนซีเมนต์ | 44 ปี             |
| จำกัด                       |                     |                  |
+----------------------------+---------------------+------------------+
| 3. บริษัท เชลล์แห่งประเทศไทย   | จำหน่ายผลิตภัณฑ์น้ำมัน    | 44 ปี             |
| จำกัด                       |                     |                  |
+----------------------------+---------------------+------------------+
| 4. บริษัทนครหลวงคอนกรีต จำกัด  | จำหน่ายผลิตภัณฑ์ปูนซีเมนต์ | 28 ปี             |
+----------------------------+---------------------+------------------+
| 5. บริษัท ไทยเมททอล จำกัด     | จำหน่ายผลิตภัณฑ์เหล็ก    | 16 ปี             |
+----------------------------+---------------------+------------------+
| 6. บริษัท กวงฮั้วพาณิชย์ จำกัด    | จำหน่ายผลิตภัณฑ์เหล็ก    | 16 ปี             |
+----------------------------+---------------------+------------------+
| 7. บริษัท สยามสติลซินดิเกต จำกัด | จำหน่ายผลิตภัณฑ์เหล็ก    | 18 ปี             |
+----------------------------+---------------------+------------------+

3(4) งานที่ยังไม่ได้ส่งมอบ ณ วันที่ 31 ธันวาคม พ.ศ.2546

(เฉพาะโครงการที่มีมูลค่างานมากกว่าร้อยละ 10 ของรายได้รวมของบริษัทฯ และบริษัทย่อยในปี
2546)

+----------------------------+------------+--------+--------+--------+
| โครงการในปัจจุบัน             | ความคืบหน้า  | ระ     | คา     | ม      |
|                            | ของโครงการ | ยะเวลา | ดว่าจะแ | ูลค่างาน |
|                            | (%)        | (ปี)    | ล้วเสร็จ | (ล     |
|                            |            |        |        | ้านบาท) |
+----------------------------+------------+--------+--------+--------+
| 1. งานก่อสร้างรถไฟฟ้าใต้ดิน     | 92.99      | 4 ปี    | ธ.ค    | 14,1   |
| (MRTA)                     |            |        | 2547   | 21.426 |
+----------------------------+------------+--------+--------+--------+
| ส่วนเหนือ สายสีน้ำเงิน *        |            |        |        |        |
+----------------------------+------------+--------+--------+--------+
| 2.                         | 29.83      | 9 ปี    | ก.ย.   | 10,9   |
| งา                         |            |        | 2552   | 82.755 |
| นขุดขนดินและถ่านหินเหมืองแม่เมาะ |            |        |        |        |
+----------------------------+------------+--------+--------+--------+
| จ. ลำปาง สัญญาที่ 5           |            |        |        |        |
+----------------------------+------------+--------+--------+--------+
| 3.                         | 28.74      | 3 ปี 5  | เม.ย.  | 8,     |
| งานก่อสร้างอาคารเทียบเครื่องบิน  |            | เดือน   | 2548   | 533.32 |
|                            |            |        |        |        |
| ที่ท่าอากาศยานสุวรรณภูมิ **      |            |        |        |        |
+----------------------------+------------+--------+--------+--------+
| 4. งานก่อสร้างสถานีรถไฟฟ้าใต้ดิน | -          | 5 ปี 9  | มิ.ย.   | 7,4    |
|                            |            | เดือน   | 2552   | 84.494 |
| ที่ประเทศไต้หวัน               |            |        |        |        |
+----------------------------+------------+--------+--------+--------+
| 5.                         | 49.04      | 3 ปี 5  | เม.ย.  | 6,0    |
| งาน                        |            | เดือน   | 2548   | 25.548 |
| ก่อสร้างอาคารผู้โดยสารที่ท่าอากาศ |            |        |        |        |
+----------------------------+------------+--------+--------+--------+
| ยานสุวรรณภูมิ **              |            |        |        |        |
+----------------------------+------------+--------+--------+--------+
| 6. งานทางรถไฟความเร็วสูง     | 99.20      | 4 ปี 1  | พ.ค.   | 4,8    |
|                            |            | เดือน   | 2547   | 84.464 |
+----------------------------+------------+--------+--------+--------+
| ที่ประเทศไต้หวัน               |            |        |        |        |
+----------------------------+------------+--------+--------+--------+
| 7.                         | 3.27       | 2 ปี 2  | เม.ย.  | 4,8    |
| ง                          |            | เดือน   | 2548   | 59.421 |
| านก่อสร้างผิวทางขับที่ท่าอากาศยาน |            |        |        |        |
+----------------------------+------------+--------+--------+--------+
| สุวรรณภูมิ **                 |            |        |        |        |
+----------------------------+------------+--------+--------+--------+
| 8. งานขุดขนดินและถ่านหินที่เหมือง | 48.53      | 10 ปี   | ธ.ค.   | 2,1    |
|                            |            |        | 2551   | 00.950 |
+----------------------------+------------+--------+--------+--------+
| ถ่านหินมูด่องประเทศพม่า         |            |        |        |        |
+----------------------------+------------+--------+--------+--------+

หมายเหตุ * ดำเนินโครงการโดยกิจการร่วมค้า ไอโอเอ็น
โดยแสดงมูลค่างานตามสัดส่วนของบริษัทฯ

** ดำเนินโครงการโดยกิจการร่วมค้า ไอทีโอ โดยแสดงมูลค่างานตามสัดส่วนของบริษัทฯ